pythainlp/thai-wiki-dataset-v4 huggingface dataset:
โนอาห์ เบาม์แบก

โนอาห์ เบาม์แบก  เกิดเมื่อวันที่ 3 กันยายน ค.ศ. 1969 เป็นผู้ผลิตภาพยนตร์ชาวอเมริกัน เขาได้รับการเสนอชื่อชิงสอง รางวัลออสการ์ สาขาบทภาพยนตร์ดั้งเดิมยอดเยี่ยม จากเรื่อง "ครอบครัวนี้ ไม่มีปัญหา?" (2005) และ "แมริเอจ สตอรี่" (2019) ซึ่งเขาทั้งเขียนบทและกำกับ เขาได้เขียนและกำกับภาพยนตร์อื่นอีกหลายเรื่องรวมถึง "มาร์ก็อต จอมจุ้นวุ่นวิวาห์" (2007), "ฟรานเซส ฮา" (2012), "ไวล์ เวียร์ ยัง" (2014), "มิสเทรส อเมริกา" (2015) และ "เดอะ เมเยอโรวิตซ์ สตอรี่ส์" (2017)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ โนอาห์ เบาม์แบก
สีแดง สีส้ม สีเขียว 
รางวัล.
จำนวนรางวัลที่เข้าชิงและได้รับจากภาพยนตร์ของ โนอาห์ เบาม์แบก
ลาลบาฆ

สวนพฤกษศาสตร์ลาลบาฆ  หรือ ลาลบาฆ (Lalbagh) เป็นสวนพฤกษศาสตร์เก่าแก่ในเบงคลูรู ประเทศอินเดีย เริ่มวางแผนสร้างในยุคของไฮเดอร์ อาลี (Hyder Ali) และต่อมาบุตรของเขา ติปูสุลต่าน (Tipu Sultan) ก็ได้นำพันธุ์พืชแปลก ๆ มาเพิ่มเติมในสวน ต่อมาสวนนี้ถูกนำมาอยู่ภายใต้การบริหารของผู้ดูแลชาวบริเตน (British Superintendents) หลายคนจนกระทั่งอินเดียได้รับเอกราช นอกจากสวนนี้จะมีหน้าที่ในการควบคุมดูแลพันธุ์พืชต่าง ๆ และมูลค่าของพันธุ์พืชแล้ว ยังเป็นสวนและสถานที่พักผ่อนหย่อนใจ ด้วยบ้านกระจก (glass house) จากทศวรรษ 1890s ที่ใช้จัดแสดงดอกไม้ต่าง ๆ ในปัจจุบันสวนลาลบาฆจัดการแสดงดอกไม้สองครั้ง คือในช่วงวันสาธารณรัฐ (26 มกราคม) และวันเอกราช (15 สิงหาคม)
ประวัติ.
ไฮเดอร์ อาลี (Hyder Ali) ได้วางแผนการก่อสร้างสวนนี้เมื่อปี 1760 แต่เป็นบุตรของเขา ติปูสุลต่าน (Tipu Sultan) ที่เป็นผู้ก่อสร้างจนสำเร็จ คำว่า บาฆ ("Bagh") เป็นภาษาฮินดูสถานแปลว่า สวน (garden) ส่วนที่มาของคำว่า ลาล ("Lal") นั้นเป็นที่ถกเถียง อาจหมายถึงสีแดง หรือ เป็นที่รัก ("beloved") ไฮเดอร์ อาลี ตัดสินใจว่าจะสร้างสวนนี้ขึ้นเพื่อเทียบเท่ากับสวนโมกุล (Mughal Gardens) ซึ่งกำลังได้รับความนิยมในยุคนั้น หลังการก่อสร้างเสร็จในสมัยของติปู สวนได้อยู่ภายใต้การบริหารของโมฮัมเม็ด อาลี (Mohammed Ali) และบุตร อับดุล เกเดอร์ (Abdul Khader) สวนแห่งนี้ได้แบบอย่างมาจากหมู่สวนโมกุลซึ่งเคยตั้งอยู่ที่เมือง Sira ห่างออกไป 120 กิโลเมตรจากเบงคลูรู
ลาลบาฆนั้นก่อสร้างขึ้นในคริสต์ศตวรรษที่ 18 และเป็นที่ตั้งของนาฬิกาสวน (lawn-clock) เรือนแรกในประเทศอินเดีย และยังเป็นที่เก็บรวมรวมพืชหายากที่ใหญ่ที่สุดของอนุทวีปอินเดียอีกด้วย
สาพรมตีอาศรม

สาพรมตีอาศรม (อักษรโรมัน: Sabarmati Ashram) หรือชื่ออื่น ๆ คานธีอาศรม (อักษรโรมัน: Gandhi Ashram), หริชนอาศรม (อักษรโรมัน: Harijan Ashram) หรือ สัตยาเคราะห์อาศรม (อักษรโรมัน: Satyagraha Ashram) ตั้งอยู่ในย่านสาพรมตี เมืองอะห์มดาบาด รัฐคุชราต บนถนนอาศรม ริมแม่น้ำสาพรมตี สาพรมตีอาศรมเป็นหนึ่งในที่อยู่อาศัยของมหาตมา คานธี ควบคู่กับเสวครามในวรรธะ รัฐมหาราษฏระ ในช่วงที่คานธีไม่ได้เดินทางไปมาหาสู่ในประเทศ หรือกำลังถูกจองจำ คานธีอาศัยในสาพรมตีกับวรรธะเป็นเวลารวม 12 ปีร่วมกับภรรยา กัสตูรพา คานธี และผู้ติดตาม เช่น วิโนพพ ภเว มีการขับกล่าวบทภควัตคีตา ที่นี่ทุกวันเป็นส่วนหนึ่งของตารางเวลาอาศรม สาพรมตีอาศรมยังเป็นฐานในการเริ่มการเดินขบวนทาณฑี ที่ซึ่งต่อมาได้กลายเป็นการสัตยาเคราะห์เกลืออันโด่งดัง 
ในวันที่ 12 มีนาคม 1930 รัฐบาลอินเดียได้ประกาศให้อาศรมนี้เป็นอนุสรณ์สถานแห่งชาติ (national monument) ด้วยความสำคัญที่ได้มีต่อขบวนการเรียกร้องเอกราชผ่านการสัตยาเคราะห์เกลือ
ประวัติศาสตร์.
อาศรมดั้งเดิมของคานธีนั้นตั้งอยู่ที่โกจรัพอาศรม ของชีวันลาล เทสาอี (Jivanlal Desai) เมื่อ 25 พฤษภาคม 1915 ในเวลานั้นอาศรมนั้นมีชื่ออีกชื่อว่าสัตยาเคราะห์อาศรม แต่ด้วยคานธีมีประสงค์ที่จะทำกิจกรรมต่าง ๆ เช่นการทำเกษตรและปศุสัตว์ จึงทำให้คานธีประสงค์ที่จะมีอาศรมที่มีขนาดพื้นที่ใหญ่กว่านี้ สองปีถัดมา เมื่อวันที่ 17 มิถุนายน 1917 คานธีจึงได้ย้ายอาศรมไปยังพื้นที่ 36 เอเคอร์บนริมฝั่งแม่น้ำสาพรมตี และกลายมาเป็นสาพรมตีอาศรมที่รู้จักกันในปัจจุบัน และเป็นที่เชื่อกันว่าที่นี่เคยเป็นหนึ่งในอาศรมโบราณของฤษีทธิจี 
อาศรมหลักของคานธีตั้งอยู่ที่ไนมิศรันยะ ใกล้กับลัคเนา รัฐอุตตรประเทศ สาพรมตีอาศรมตั้งอยู่ระหว่างคุกแห่งหนึ่งและฌาปนสถานแห่งหนึ่ง คานธีเชื่อว่าสัตยาเคราะห์จะอยู่ในที่ใดที่หนึ่ง ท่านเคยกล่าวว่า "ที่นี่ (สาพรมตีอาศรม) เป็นที่ที่ใช่สำหรับกิจกรรมทั้งหลายของผองเราที่จะออกตามหาความจริงและสร้างความไม่หวาดกลัว อันเนื่องด้วยฝั่งหนึ่งของเราเป็นตะบองเหล็กกล้าของพวกต่างชาติ ขณะที่อีกฝั่งเป็นสายฟ้าฟาดจากมารดาธรรมชาติของเรา" ("This is the right place for our activities to carry on the search for truth and develop fearlessness, for on one side are the iron bolts of the foreigners, and on the other the thunderbolts of Mother Nature.")
ขณะที่อยู่ที่อาศรม คานธีได้ตั้งโรงเรียนอุดมศึกษาที่มุ่งเน้นไปที่การใช้แรงงาน, เกษตรกรรม และการอ่านเขียน เพื่อพัฒนาความพยายามในการสร้างให้เกิดชาติที่พึ่งพาตนเองได้ เมื่อวันที่ 12 มีนาคม 1930 มหาตมะคานธีได้ออกเดินขบวนจากที่นี่ไปยังทาณฑี (Dandi) ระยะทาง 241 ไมล์ พร้อมผู้ติดตาม 78 คน เพื่อประท้วงภาษีเกลือของบริเตน ซึ่งเพิ่มภาษีในการซื้อเกลืออินเดีย เพื่อให้คนหันมาซื้อเกลืออังกฤษที่ถูกกว่า ทั้งการเดินขบวนนี้และกิจกรรมผลิตเกลืออย่างผิดกฏหมาย (โดยการต้มน้ำเกลือให้ได้เกลือ) ได้ปลุกระดมพังมวลชนทั่วทั้งอินเดียให้ออกมาดื้อแพ่งต่อกฏหมายภาษีเกลือ การกระทำนี้ส่งผลให้รัฐบาลบริติชราชจับตัวคนอินเดียกว่า 60,000 คนเข้าคุมขังในคุกภายในระยะเวลาสามสัปดาห์ นอกจากนี้รัฐบาลยังได้สั่งยึดสาพรมตีอาศรมของคานธีเช่นกัน คานธีได้ร้องขอให้รัฐบาลมอบคืนแต่ไม่สำเร็จ คานธีจึงตัดสินใจละทิ้งอาศรมนี้ไปในวันที่ 22 กรกฎาคม 1933 ประกอบด้วยผู้คนส่วนมากของอาศรมได้ถูกจับโดยรัฐบาลไปแล้ว หลังคานธีได้จากอาศรมนี้ไป ชาวบ้านในบริเวณได้เข้ามาดูแลอาศรมนี้แทน เมื่อวันที่ 12 มีนาคม 1930 คานธีได้ประกาศว่าท่านจะไม่กลับมายังอาศรมนี้อีกตราบที่อินเดียยังไม่ได้รับเอกราช
ทีมไฟต์แทกติกส์

ทีมไฟต์แทกติกส์  เป็นเกมแนวต่อสู้อัตโนมัติพัฒนาและวางจำหน่ายโดยไรออตเกมส์
การพัฒนาและการเปิดตัว.
เกมดังกล่าวเปิดตัวภายในไคลเอนต์ "ลีกออฟเลเจ็นดส์" สำหรับไมโครซอฟท์ วินโดวส์และแมคโอเอส ในวันที่ 26 มิถุนายน 2562 และเป็นแอปแบบสแตนด์อโลนสำหรับแอนดรอยด์และไอโอเอส ในวันที่ 19 มีนาคม 2563 ภายในเดือนกันยายน 2019 เกมดังกล่าวมีผู้เล่นมากกว่า 33#เปลี่ยนทาง ล้านคน ต่อเดือนโดยมีเวลาเล่นเกมสะสม 1.725 พันล้านชั่วโมง
สมบูรณ์ วันไชยธนวงศ์

สมบูรณ์ วันไชยธนวงศ์ (เกิด 1 ตุลาคม พ.ศ. 2480) อดีตสมาชิกสภาผู้แทนราษฎรแบบบัญชีรายชื่อ อดีตสมาชิกสภาผู้แทนราษฎรจังหวัดเชียงราย
ประวัติ.
สมบูรณ์ เกิดเมื่อวันที่ 1 ตุลาคม พ.ศ. 2480 ที่จังหวัดเพชรบุรี ด้านครอบครัวสมรสกับนางอำพล วันไชยธนวงศ์ มีบุตร-ธิดา 7 คน ประกอบไปด้วย
นอกจากนี้สมบูรณ์ มีศักดิ์เป็นอา อดุลย์ วันไชยธนวงศ์ อดีต สส.แม่ฮ่องสอน และรังสรรค์ วันไชยธนวงศ์ อดีต สส.เชียงราย
สำเร็จการศึกษาระดับปริญญาตรี รัฐศาสตร์ จากมหาวิทยาลัยสุโขทัยธรรมาธิราช
การเมือง.
สมบูรณ์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย (ต่อมายุบรวมเป็นพรรคเอกภาพ และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคชาติพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้รับเลือกตั้งในนามพรรคชาติไทย และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ หลังจากนั้นได้มีการยุบพรรคคความหวังใหม่เข้ารวมกับพรรคไทยรักไทย ของ ทักษิณ ชินวัตร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 นายสมบูรณ์จึงได้ลงสมัครและได้รับเลือกตั้งในนามพรรคไทยรักไทย 
ต่อมาเมื่อมีการยุบพรรคไทยรักไทย เขาและสมาชิกส่วนใหญ่จึงย้ายไปร่วมงานกับพรรคพลังประชาชน และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น ส.ส.แบบสัดส่วน แทนสมาชิกที่ลาออกไปเป็นรัฐมนตรี เมื่อปี พ.ศ. 2551
ในปี พ.ศ. 2554 นายสมบูรณ์ได้เข้าร่วมงานกับพรรคภูมิใจไทย และลงสมัคร ส.ส.แบบบัญชีรายชื่อ ลำดับที่ 17 แต่ไม่ได้รับการเลือกตั้ง
สมบูรณ์ เคยได้รับแต่งตั้งให้เป็นข้าราชการการเมืองในหลายตำแหน่ง อาทิ ผู้ช่วยเลขานุการรัฐมนตรีว่าการกระทรวงอุตสาหกรรม ในปี พ.ศ. 2538 ที่ปรึกษารัฐมนตรีช่วยว่าการกระทรวงมหาดไทย (อนุสรณ์ วงศ์วรรณ) ในปี พ.ศ. 2539
คิม ยอ-จ็อง

คิม ยอ-จ็อง (เกิด 26 กันยายน ค.ศ. 1987) เป็นนักการเมืองชาวเกาหลีเหนือที่ดำรงตำแหน่งรองผู้อำนวยการทบวงแนวร่วมแห่งพรรคแรงงานเกาหลี (WPK) ตั้งแต่ ค.ศ. 2014 นอกจากนี้ เธอยังเป็นสมาชิกสำรองของโปลิตบูโรพรรคแรงงานเกาหลีใน ค.ศ. 2017 ถึง ค.ศ. 2019 และใน ค.ศ. 2020 ถึง ค.ศ. 2021
คิมเป็นลูกคนสุดท้องของผู้นำสูงสุดคนที่สองของเกาหลีเหนือ คิม จ็อง-อิล เธอเป็นน้องสาวของคิม จ็อง-อึน ผู้นำสูงสุดและเลขาธิการพรรคแรงงานเกาหลีคนปัจจุบัน รวมถึงเธอได้รับการพิจารณาจากนักวิจารณ์บางคนว่าเป็นผู้สืบทอดที่เป็นไปได้ แม้ว่าเธอจะถูกกีดกันจากโปลิตบูโรในต้น ค.ศ. 2021
ชีวิตในช่วงต้น.
คิม ยอ-จ็อง เป็นลูกคนเล็กของอดีตผู้นำเกาหลีเหนือคิม จ็อง-อิล กับโค ยง-ฮี อนุภรรยา โดยกระทรวงการคลังสหรัฐการะบุวันเกิดของเธอเป็น 26 กันยายน ค.ศ. 1989 ในขณะที่แหล่งข่าวของเกาหลีใต้ระบุวันเกิดของเธอเป็น 26 กันยายน ค.ศ. 1987 เธอใช้ชีวิตวัยเด็กส่วนใหญ่อยู่ที่บ้านของแม่ในเปียงยาง และเติบโตมาพร้อมกับพี่ ๆ ของเธอ ระหว่าง ค.ศ. 1996 ถึงเดือนธันวาคม ค.ศ. 2000 คิมศึกษากับพี่ชายของเธอที่โรงเรียนรัฐบาลลีเบเฟ็ลด์-สไตน์เฮิลซ์ลี ในแบร์น ประเทศสวิตเซอร์แลนด์ ภายใต้นามสมมติ "พัก มี-ฮยัง" ในช่วงเวลานี้ เชื่อกันว่าเธอได้พัฒนาความสัมพันธ์ใกล้ชิดกับคิม จ็อง-อึน ซึ่งเป็นพี่ชายและผู้นำในอนาคตของเธอ หลังจากกลับไปเปียงยาง เธอได้สำเร็จการศึกษาด้านวิทยาการคอมพิวเตอร์ที่มหาวิทยาลัยคิมอิลซ็อง
ความนิยมบนอินเทอร์เน็ต.
ในเดือนเมษายน ค.ศ. 2020 ข่าวลือเรื่องสุขภาพที่ไม่ดีของคิม จ็อง-อึน ทำให้คิม ยอ-จ็อง ได้รับความสนใจในฐานะผู้สืบทอดตำแหน่งผู้นำของรัฐบาลในเกาหลีเหนือ ในช่วงเวลานี้ เธอได้รับความสนใจอย่างมากในโซเชียลมีเดีย ครั้นในเดือนสิงหาคม เธอได้รับความสนใจเพิ่มขึ้นในโซเชียลมีเดีย เมื่อมีรายงานว่าคิม จ็อง-อึน อยู่ในอาการโคม่า
Agapanthus africanus

Agapanthus africanus (African lily, ลิลลี่แอฟริกา) เป็นพืชมีดอกจากสกุล "Agapanthus" มีถิ่นกำเนิดในพื้นที่แหลมกู๊ดโฮปในแอฟริกาใต้ "A. africanus" เติบโตในสวนยากกว่า "A. praecox" และพืชเกือบทั้งหมดที่ขายเป็น "A. africanus" จริง ๆ แล้วเป็น "A. praecox" 
มันมีก้านสั้นที่มีกระจุกของใบที่ยาวโค้งแคบ มีความยาว 10-35 ซม. และกว้าง 1-2 ซม. และก้านกลางของช่อดอกสูง 25–60 ซม. ลงท้ายด้วยช่อของดอกไม้ 20-30 ดอกที่มีสีขาวหรือสีฟ้าสดใสรูปทรงกรวย ดอกไม้แต่ละดอกมีเส้นผ่านศูนย์กลาง 2.5–5 ซม. 
การเพาะปลูก.
มันถูกนำไปปลุกในยุโรปในช่วงปลายศตวรรษที่ 17 โดยทั่วไปจะไม่เหมาะกับพืชสวนแตกต่างจาก "A. praecox" และจะไม่ทนต่ออุณหภูมิที่เย็นจัดเป็นเวลานาน
Agapanthus praecox

Agapanthus praecox หรือในชื่อสามัญ common agapanthus (อะกาแพนธัสทั่วไป), blue lily (ลิลลี่สีน้ำเงิน), African lily (ลิลลี่แอฟริกา), หรือ lily of the Nile (ลิลลี่แห่งแม่น้ำไนล์) เป็นพืชสวนที่นิยมทั่วโลกโดยเฉพาะอย่างยิ่งใน ภูมิอากาศแบบเมดิเตอร์เรเนียน มีถิ่นกำเนิดในนาตัลและแหลมกู๊ดโฮปในแอฟริกาใต้ ชื่อท้องถิ่น ได้แก่ "agapant", "bloulelie", "isicakathi" และ "ubani" พืชที่ปลูกส่วนใหญ่ของสกุล "Agapanthus" เป็นลูกผสมหรือพันธุ์ปลูกของสายพันธุ์นี้ แบ่งออกได้เป็นสามชนิดย่อย: subsp "praecox", subsp "orientalis" และ subsp "minimus"
อ่ำ รองเงิน

อ่ำ รองเงิน อดีตสมาชิกสภาผู้แทนราษฎรจังหวัดพัทลุง 3 สมัย และอดีตกรรมการอำนวยการพรรคอธิปัตย์
ประวัติ.
อ่ำ รองเงิน สมรสกับนางหนูจับ รองเงิน มีบุตรคือ อำนวย รองเงิน อดีตผู้ว่าราชการจังหวัดสงขลา และโอภาส รองเงิน ส.ส.พัทลุง
อ่ำ รองเงิน ได้รับเลือกตั้งเป็นสมาชิกสภาผู้แทนราษฎรจังหวัดพัทลุงครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคแนวประชาธิปไตย ต่อมาพรรคถูกยุบตามประกาศของคณะปฏิวัติ ฉบับที่ 9 ในปี พ.ศ. 2514 หลังจากนั้นนายอ่ำจึงได้เข้าร่วมก่อตั้งพรรคอธิปัตย์ นำโดยพลตำรวจโท ประชา บูรณธนิต อดีต ส.ส.พระนคร พรรคประชาธิปัตย์ และเขารับตำแหน่งกรรมการอำนวยการพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาได้ลงสมัครและได้รับเลือกตั้งเป็น ส.ส. ของพรรคเพียง 2 คน คือ นายอ่ำ และนายบุญเกิด หิรัญคำ ส.ส.ชัยภูมิ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ย้ายไปลงสมัครในนามพรรคประชาธิปัตย์ และได้รับเลือกตั้งเป็นสมัยที่ 3
สมาชิกสภาผู้แทนราษฎร.
อ่ำ รองเงิน ได้รับเลือกตั้งเป็นสมาชิกสภาผู้แทนราษฎร 3 สมัย คือ
อาคม ตุลาดิลก

อาคม ตุลาดิลก (เกิด 20 ธันวาคม พ.ศ. 2485) เป็นนักวิชาการและนักการเมืองชาวไทย อดีตสมาชิกวุฒิสภาจังหวัดเชียงใหม่ อดีตสมาชิกพรรครวมใจไทยชาติพัฒนา
ประวัติ.
อาคม เกิดเมื่อวันที่ 20 ธันวาคม พ.ศ. 2485 สำเร็จการศึกษาระดับปริญญาตรีนิติศาสตรบัณฑิต จากคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2513 ระดับปริญญาโท สาขาบริหารการศึกษาและสาขาบริหารงานตำรวจขบวนการยุติธรรม ระดับปริญญาเอก สาขาบริหารการศึกษาชั้นสูง จากมหาวิทยาลัยมิชิแกนสเตต เมื่อปี พ.ศ. 2516 และ พ.ศ. 2520 ตามลำดับ
การทำงาน.
อาคม รับราชการเป็นข้าราชการในสังกัดกรมการปกครอง เคยเป็นนายอำเภอฝาง จังหวัดเชียงใหม่ และเป็นอาจารย์และวิทยากรฝึกอบรมหลักสูตรนายอำเภอ ของกรมการปกครอง และเคยเป็นเจ้าหน้าที่องค์การสหประชาชาติ ปฏิบัติงานกำกับการเลือกตั้งในประเทศนามิเบีย และเป็นคณะทำงานสถานีเกษตรหลวงอ่างขาง อำเภอฝาง จังหวัดเชียงใหม่
อาคม ได้รับเลือกตั้งเป็นสมาชิกวุฒิสภาจังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 และได้รับแต่งตั้งเป็นประธานกลุ่มมิตรภาพสมาชิกรัฐสภาไทย – บราซิล ต่อมาในปี 2549 นายอาคม ได้ยื่อความประสงค์สมัครเป็นเลขาธิการคณะกรรมการการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครรับเลือกตั้ง สส.แบบสัดส่วนกลุ่มจังหวัดที่ 1 สังกัดพรรครวมใจไทยชาติพัฒนา ลำดับที่ 4 แต่ไม่ได้รับเลือกตั้ง
อาคม เป็นอาจารย์สอนวิชานิติศาสตร์ รัฐศาสตร์ รัฐประศาสนศาสตร์ ในมหาวิทยาลัยหลายแห่ง เช่น คณะนิติศาสตร์ มหาวิทยาลัยขอนแก่น มหาวิทยาลัยรังสิต
ทางหลวงแผ่นดินหมายเลข 3212

ทางหลวงแผ่นดินหมายเลข 3212 (สายคุ้งสำเภา – หนองโพ) เป็นทางหลวงแผ่นดินที่เชื่อมต่อระหว่างจังหวัดชัยนาทกับจังหวัดนครสวรรค์ มีระยะทางตลอดทั้งสาย 24.664 กิโลเมตร เป็นถนนขนาด 2 ช่องจราจรไป-กลับ ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่สี่แยกคุ้งสำเภา บนทางหลวงแผ่นดินหมายเลข 1 ในตำบลคุ้งสำเภา อำเภอมโนรมย์ ไปทางทิศตะวันออกเฉียงเหนือ ผ่านตำบลหางน้ำสาคร ตัดกับทางหลวงแผ่นดินหมายเลข 32 ที่แยกหางน้ำสาคร ผ่านตำบลไร่พัฒนา เข้าสู่เขตจังหวัดนครสวรรค์ และสิ้นสุดที่สถานีรถไฟหนองโพ ในตำบลหนองโพ อำเภอตาคลี เป็นเส้นทางควบคุมของแขวงทางหลวงชัยนาท และ แขวงทางหลวงนครสวรรค์ที่ 2 (ตากฟ้า)
การแบ่งตอนควบคุม.
ทางหลวงแผ่นดินหมายเลข 3212 แบ่งเขตควบคุมออกเป็น 2 ตอน ได้แก่
ทางหลวงชนบท ชน.4054

ทางหลวงชนบท ชน.4054 สายแยกทางหลวงหมายเลข 3183 (กม.ที่ 20+450) - แยกทางหลวงหมายเลข 3496 (กม.ที่ 27+400) หรือเรียกกันอีกชื่อว่า "สายคลองมอญ-ปากดง หรือสายมะขามเฒ่า-อู่ทอง" เป็นทางหลวงชนบทที่เชื่อมต่อระหว่างจังหวัดชัยนาท กับจังหวัดสุพรรณบุรี มีระยะทางทางตลอดทั้งสาย 44.490 กิโลเมตร เป็นถนนขนาด 2 ช่องจราจรไป-กลับ ตลอดทั้งสาย โดยถนนสายนี้เริ่มต้นบนทางหลวงแผ่นดินหมายเลข 3183 ในอำเภอวัดสิงห์ ไปทางทิศใต้โดยขนานคลองมะขามเฒ่า-อู่ทอง พาดผ่านพื้นที่อำเภอหันคา เข้าสู่จังหวัดสุพรรณบุรี ที่อำเภอเดิมบางนางบวช และสิ้นสุดบนทางหลวงแผ่นดินหมายเลข 3350 และทางหลวงแผ่นดินหมายเลข 3496
อัมพร มีศุข

คุณหญิง อัมพร มีศุข เป็นอดีตกรรมการสิทธิมนุษยชนแห่งชาติ อดีตสมาชิกวุฒิสภา และอดีตอธิบดีกรมวิชาการ กระทรวงศึกษาธิการ ซึ่งเป็นสตรีคนแรกของไทยที่ได้รับแต่งตั้งเป็นอธิบดี
ประวัติ.
คุณหญิงอัมพร มีศุข เกิดเมื่อวันที่ 31 มีนาคม พ.ศ. 2463 เป็นบุตรีหลวงอาจวิชาสรร (ทอง ชัยปานี) สำเร็จการศึกษาระดับปริญญาตรี อักษรศาสตรบัณฑิต จากคณะอักษรศาสตร์ จุฬาลงกรณ์มหาวิทยาลัย ระดับปริญญาโท สาขาวิชาการศึกษา และระดับปริญญาเอก สาขาวิชาการศึกษาเปรียบเทียบ จากมหาวิทยาลัยฮาร์วาร์ด และได้รับปริญญาดุษฏีบัณฑิตกิตติมศักดิ์ จากมหาวิทยาลัยฮาร์วาร์ด และมหาวิทยาลัยธรรมศาสตร์
คุณหญิงอัมพร รับราชการในสังกัดกระทรวงศึกษาธิการ เคยดำรงตำแหน่งสำคัญ อาทิ รองปลัดกระทรวงศึกษาธิการ อธิบดีกรมวิชาการ
คุณหญิงอัมพร มีศุข เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เป็นสมาชิกวุฒิสภา ในปี พ.ศ. 2539
คุณหญิงอัมพร เป็นผู้ร่วมก่อตั้งสภาสังคมสงเคราะห์แห่งประเทศไทย และเป็นประธานสภาในปี 2512 - 2514 และในปี 2544 ยังได้รับเลือกให้ดำรงตำแหน่งกรรมการสิทธิมนุษยชนแห่งชาติ ในคณะกรรมการสิทธิมนุษยชนแห่งชาติ
คุณหญิงอัมพร ถึงแก่อนิจกรรมเมื่อวันที่ 30 มิถุนายน พ.ศ. 2557
ฮาร์ลี ดีน

ฮาร์ลี เจมส์ ดีน (เกิดวันที่ 26 กรกฎาคม ค.ศ. 1991) เป็นนักฟุตบอลชาวอังกฤษผู้เล่นในตำแหน่งเซ็นเตอร์แบ็กให้กับเบอร์มิงแฮมซิตีในแชมเปียนชิป เขาเริ่มต้นอาชีพกับดาเกแนมแอนด์เรดบริดจ์ โดยมีช่วงที่ถูกปล่อยยืมตัวไปสโมสรนอกลีกบ้าง ก่อนที่จะย้ายไปเซาแทมป์ตันใน ค.ศ. 2010 ต่อมาใน ค.ศ. 2012 เขาย้ายไปเบรนต์ฟอร์ด และอยู่กับสโมสรถึงห้าฤดูกาล ก่อนที่จะย้ายไปเบอร์มิงแฮมซิตีใน ค.ศ. 2017
เกียรติประวัติ.
เบรนต์ฟอร์ด
รางวัลส่วนตัว
นักสืบสุดฮาตามล่าความหนุ่ม

นักสืบสุดฮาตามล่าความหนุ่ม  เป็นละครโทรทัศน์แนวสืบสวน-ตลกขบขัน เกาหลีใต้ ที่ออกอากาศใน ค.ศ. 2014 นำแสดงโดย อี ซุน แจ, บุน ฮี บง, จัง กวัง และ คิม ฮี-ช็อล ออกอากาศทางช่องทีวีเอ็นตั้งแต่วันที่ 9 พฤษภาคม ถึง 25 กรกฎาคม ค.ศ. 2014 ในคืนวันศุกร์ เวลา 21 นาฬิกา 50 นาที ออกอากาศทั้งสิ้น 12 ตอน โดยนำเสนอเรื่องราวเกี่ยวกับนักสืบหนุ่มวัย 20 ที่พบกับเหตุการณ์จนทำให้พวกเขากลายเป็นคนแก่วัย 70 ไปหมดสิ้น
เวย์น เฮนเนสซีย์

เวย์น โรเบิร์ต เฮนเนสซีย์ (เกิดวันที่ 24 มกราคม ค.ศ. 1987) เป็นนักฟุตบอลชาวเวลส์ ปัจจุบันเล่นในตำแหน่งผู้รักษาประตูแก่นอตทิงแฮมฟอเรสต์ สโมสรในพรีเมียร์ลีก และทีมชาติเวลส์
เฮนเนสซีย์เริ่มมีชื่อเสียงจากการเป็นผู้รักษาประตูที่สามารถทำสถิติรักษาคลีนชีตส์ติดต่อกันได้มากที่สุดในฟุตบอลลีกเมื่อครั้งเล่นให้กับสโมสรฟุตบอลสต็อกพอร์ตเคาน์ตีในอีเอฟแอลลีกทู ด้วยสัญญายืมตัวจาก วุลเวอร์แฮมป์ตันวอนเดอเรอส์ โดยเขาทำสถิติไม่เสียประตูถึง 9 นัดติดต่อกัน เมื่อหมดสัญญายืมตัวเฮนเนสซีย์กลับมาเล่นให้กับวุลเวอร์แฮมป์ตันวอนเดอเรอส์ โดยได้ลงเล่นให้กับสโมสรไป 166 นัดในช่วง 8 ฤดูกาล ซึ่งรวมถึงสามปีที่เล่นในพรีเมียร์ลีก ต่อมาเขาย้ายไปคริสตัลพาเลซใน ค.ศ. 2014 
เฮนเนสซีย์ได้เล่นให้กับทีมชาติมาตั้งแต่ ค.ศ. 2007 เขาเป็น 1 ใน 3 นักฟุตบอลชาวเวลส์ที่ได้ลงเล่นให้กับทีมชาติมากถึง 100 นัด โดยลงสนามให้กับทีมชาติมากที่สุดเป็นอันดับ 3 รองจาก คริส กันเทอร์ และ แกเร็ธ เบล และเป็นผู้รักษาประตูที่ลงเล่นให้ทีมชาติมากที่สุดเป็นอันดับ 1 นอกจากนี้ยังเป็นหนึ่งในผู้เล่นทีมชาติชุดฟุตบอลชิงแชมป์แห่งชาติยุโรป 2016 และ ฟุตบอลชิงแชมป์แห่งชาติยุโรป 2020 ส่วนผลงานระดับสโมสรเขาเคยลงเล่นในระดับพรีเมียร์ลีกให้กับ วุลเวอร์แฮมป์ตันวอนเดอเรอส์, คริสตัลพาเลซ และ เบิร์นลีย์
ทีมชาติ.
เฮนเนสซีย์เคยเล่นให้กับทีมชาติเวลส์รุ่นอายุไม่เกิน 17, 19 และ 21 ปี เขาเคยทำประตูให้กับทีมชาติรุ่นอายุไม่เกิน 19 ปี ด้วยลูกยิงฟรีคิก 40 หลาในนัดที่พบกับตุรกี
เฮนเนสซีย์ลงเล่นนัดแรกให้กับทีมชาติเวลส์ในนัดกระชับมิตรที่เสมอกับนิวซีแลนด์ 2–2 เมื่อวันที่ 26 พฤษภาคม ค.ศ. 2007 และหลังจากนั้น เขาก็ได้กลายเป็นผู้รักษาประตูมือหนึ่งของทีมชาติ เฮนเนสซีย์ลงเล่นให้กับเวลส์ครบ 50 นัดในวันที่ 3 กันยายน ค.ศ. 2015 ในนัดที่เอาชนะไซปรัส 1–0 ในฟุตบอลชิงแชมป์แห่งชาติยุโรป 2016 รอบคัดเลือก
เฮนเนสซีย์ได้ลงเล่นให้กับเวลส์ครบทุกนัดในรอบคัดเลือกฟุตบอลชิงแชมป์แห่งชาติยุโรป 2016 โดยเสียประตูเพียง 4 ลูก ทำให้เวลส์ได้ผ่านเข้าไปเล่นในรายการระดับนานาชาติเป็นครั้งนับตั้งแต่ฟุตบอลโลก 1958 เขามีชื่อเป็นหนึ่งใน 23 คนในชุดลุยศึกฟุตบอลชิงแชมป์แห่งชาติยุโรป 2016 โดยเขาถูกวางเป็นผู้รักษาประตูมือหนึ่ง อย่างไรก็ตาม เนื่องจากอาการบาดเจ็บที่หลัง ทำให้เขาพลาดการลงเล่นในนัดเปิดสนามที่เอาชนะสโลวาเกีย 2–1 โดยมี แดนนี วอร์ด ลงเล่นแทน
เกียรติประวัติ.
วุลเวอร์แฮมป์ตันวอนเดอเรอส์
คริสตัลพาเลซ
รางวัลส่วนตัว
ขายในเดือนพฤษภาคม

ขายในเดือนพฤษภาคมแล้วออกไป  เป็นกลวิธีในการลงทุนในหุ้นจากทฤษฎี บางครั้งเรียกว่า ดัชนีวันฮาโลวีน (Halloween indicator) ที่เป็นช่วงเวลาตั้งแต่เดือนพฤศจิกายนถึงเมษายน ที่ตลาดหุ้นมีความแข็งแกร่งอย่างเด่นชัดกว่าเดือนอื่น ๆ ด้วยกลวิธีนี้ จึงมีการขายหุ้นในเดือนพฤษภาคมและเก็บเป็นเงินสดไว้ (เช่น กองทุนตลาดเงิน) แล้วจึงค่อยมาซื้อหุ้นอีกครั้งในช่วงราววันฮาโลวีน "การขายในเดือนพฤษภาคม" จึงเป็นความเชื่อที่ว่า ควรจะหลีกเลี่ยงการถือหุ้นในช่วงฤดูร้อน
การวิเคราะห์โดยบูแมนและเจคอบเซน (ค.ศ. 2002) แสดงให้เห็นผลกระทบที่เกิดขึ้นกับ 36 ใน 37 ประเทศ และตั้งแต่ในศตวรรษที่ 17 (ค.ศ. 1694) ในสหราชอาณาจักร และเกิดขึ้นอย่างมากโดยเฉพาะในยุโรป
ตลาดการเงิน

ตลาดการเงิน  คือ ตลาดที่ผู้คนซื้อขายหลักทรัพย์และตราสารอนุพันธ์ที่มีค่าธรรมเนียมการซื้อขายต่ำ หลักทรัพย์เช่น หุ้นและตราสารหนี้และโลหะมีค่า
คำว่าตลาดในบางครั้งใช้เมื่อให้เฉพาะเจาะจงกว่าคำว่า การแลกเปลี่ยน (exchanges) มีองค์กรที่ทำหน้าที่ดูแลการค้าในหลักทรัพย์การเงิน อย่างเช่น ตลาดหลักทรัพย์ หรือตลาดซื้อขายสินค้าโภคภัณฑ์ คืออาจมีสถานที่ตั้งจริง ๆ อย่างเช่น ตลาดหลักทรัพย์นิวยอร์ก ตลาดหลักทรัพย์ลอนดอน ตลาดหลักทรัพย์บอมเบย์ เป็นต้น หรือระบบอิเล็กทรอนิกส์ อย่างแนสแด็ก
การซื้อขายหุ้นเกิดขึ้นจากการแลกเปลี่ยนกัน ส่วนการดำเนินการของบริษัท (เช่น รวมหรือแยกบริษัท) นั้นอยู่นอกเหนือจากการแลกเปลี่ยน ขณะที่หากสองบริษัทหรือสองบุคคล ตกลงที่จะซื้อขายกัน ไม่ถือว่าเป็นการแลกเปลี่ยนกัน
อลิซสปริงส์

อลิซสปริงส์  เป็นเมืองใหญ่อันดับสามของดินแดนนอร์เทิร์นเทร์ริทอรี ประเทศออสเตรเลีย ตั้งอยู่เกือบกึ่งกลางประเทศออสเตรเลีย เมืองอลิซสปริงส์เกือบจะอยู่กึ่งกลางระหว่างเมืองแอดิเลดและดาร์วิน โดยอยู่ห่างจากเมืองทั้งสอง 1,532 และ 1,499 กิโลเมตร ตามลำดับ เมืองอลิซสปริงส์มีประชากร 26,534 คน ในปี 2018 คิดเป็นประมาณ 10% ของนอร์เทิร์นเทร์ริทอรี
ภูมิอากาศ.
ตามการแบ่งเขตภูมิอากาศแบบเคิพเพิน อลิซสปริงส์ตั้งอยู่ในเขตกึ่งโซนร้อนและมีภูมิอากาศแบบทะเลทรายเขตร้อน ("BWh") ทำให้มีฤดูร้อนที่แห้งและร้อนมาก และมีฤดูหนาวที่สั้น อลิซสปริงส์ตั้งอยู่บริเวณตอนกลางของประเทศซึ่งมีสภาพแวดล้อมที่แห้งแล้งและมีทะเลทรายมากมาย
อลิซสปริงส์มีความแตกต่างของอุณหภูมิมาก ฤดูร้อนมีอุณหภูมิสูงสุดเฉลี่ยมากกว่า 30 °C ส่วนในฤดูหนาวอุณหภูมิต่ำสุดเฉลี่ยอาจอยู่ที่ โดยมีประมาณ 12.4 คืนที่มีอุณหภูมิต่ำว่าจุดเยือกแข็งในแต่ละปี อลิซสปริงส์ตั้งอยู่ที่ความสูง จากระดับน้ำทะเล ทำให้มีอากาศเย็นในตอนกลางคืนของหน้าหนาว อุณหภูมิสูงสุดที่เคยบันทึกได้คือ เมื่อวันที่ 24 ธันวาคม 1891 ในขณะที่อุณหภูมิต่ำสุดที่เคยบันทึกได้คือ −7.5 °C (18.5 °F) เมื่อวันที่ 17 กรกฎาคม 1976 ซึ่งถือเป็นอุณหภูมิต่ำสุดที่เคยบันทึกได้ของนอร์เทิร์นเทร์ริทอรีด้วย
กีฬาคาราเต้โดในกีฬาแห่งชาติ ครั้งที่ 46

กีฬาคาราเต้โดในกีฬาแห่งชาติ ครั้งที่ 46 แข่งขันระหว่างวันที่ 23–27 พฤศจิกายน พ.ศ. 2561 ณ ศูนย์ประชุมและแสดงสินค้านานาชาติจังหวัดเชียงราย มีรายการชิงเหรียญทั้งหมด 18 รายการ ประกอบไปด้วยเหรียญทอง 31 เหรียญ, เหรียญเงิน 31 เหรียญ และเหรียญทองแดง 62 เหรียญ รวมเหรียญทั้งหมด 124 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 260 คน
      เชียงราย (เจ้าภาพ)
จังหวัดที่เข้าร่วม.
มีนักกีฬาเข้าร่วมแข่งทั้งหมด 214 ราย จาก 31 จังหวัดและ 1 เขตการปกครองพิเศษในกีฬาคาราเต้โดในกีฬาแห่งชาติ ครั้งที่ 46:
<templatestyles src="Col-begin/styles.css"/>
โรคกาฬม่วง

โรคกาฬม่วง หรือ จ้ำเลือด  เป็นจุดสีแดงหรือม่วงบนผิวหนัง เกิดได้จากหลายสาเหตุ เช่น เลือดออกใต้ผิวหนัง ความผิดปกติของเกล็ดเลือด หลอดเลือดหรือการจับลิ่มของเลือด และสาเหตุอื่น ๆ จ้ำเลือดมีขนาดระหว่าง 3–10 มิลลิเมตร ขณะที่ภาวะคล้ายกันอย่างจุดเลือดออกมีขนาดเล็กกว่า 3 มิลลิเมตร และเลือดออกใต้ผิวมีขนาดใหญ่กว่า 1 เซนติเมตร จ้ำเลือดตรงกับคำในภาษาอังกฤษคือ purpura ซึ่งมีรากศัพท์มาจากภาษาละตินที่แปลว่า สีม่วง
จ้ำเลือดเป็นอาการแสดงถึงความผิดปกติหลายอย่าง เช่น
กีฬากระโดดน้ำในโอลิมปิกฤดูร้อน 2020 – รอบคัดเลือก

การแข่งขันกีฬากระโดดน้ำในโอลิมปิกฤดูร้อน 2020 รอบคัดเลือก เป็นการแข่งขันกระโดดน้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 136 คน เป็นชายและหญิงจำนวนเท่ากัน แต่ละประเทศสามารถส่งนักกีฬาได้ไม่เกิน 16 คน (สูงสุด ชาย 8 คนและหญิง 8 คน) โดยไม่เกินรายการละ 2 คนในประเภทบุคคลและไม่เกินรายการละ 1 คู่ในรายการคู่ นักกีฬาจะต้องมีอายุ 14 ปีขึ้นไป ภายในสิ้นปี พ.ศ. 2563
กีฬาเทควันโดในโอลิมปิกฤดูร้อน 2020 – รอบคัดเลือก

การแข่งขันกีฬาเทควันโดในโอลิมปิกฤดูร้อน 2020 รอบคัดเลือก เป็นการแข่งขันเทควันโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 128 คน แต่ละประเทศสามารถส่งนักกีฬาได้มากที่สุด 1 คนต่อรายการ ส่งผลให้สามารถส่งนักกีฬาได้สูงสุด 8 คน แบ่งเป็นเพศละ 4 คน
กีฬากรีฑาในโอลิมปิกเยาวชน

กีฬากรีฑาในโอลิมปิกเยาวชน เป็นการแข่งขันกรีฑานานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2010 อยู่ภายใต้การกำกับของสหพันธ์สมาคมกรีฑานานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันกรีฑาประเภทเยาวชน
"นับรวมถึง โอลิมปิกเยาวชนฤดูร้อน 2018."
Alstroemeria

Alstroemeria  หรือที่เรียกกันว่า Peruvian lily (ดอกลิลลี่เปรู) หรือ lily of the Incas (ลิลลี่แห่งอินคา) เป็นสกุลของพืชดอกในวงศ์ Alstroemeriaceae พืชทั้งหมดในสกุลนี้มีถิ่นกำเนิดในอเมริกาใต้ ถึงแม้ว่าบางสปีชีส์จะถูกนำมาปลูกในสหรัฐอเมริกา เม็กซิโก ออสเตรเลีย นิวซีแลนด์ มาเดรา และกานาเรียส เกือบทุกสปีชีส์จะมีศูนย์กลางความหลากหลายอยู่ในสองที่นี้เท่านั้น ทางตอนกลางของชิลีและทางตะวันออกของบราซิล สปีชี่ส์ของ "Alstroemeria" จากชิลีเป็นพืชที่ปลูกในฤดูหนาวในขณะที่สปีชี่ส์จากบราซิลจะเติบโตในฤดูร้อน ทั้งหมดเป็นพืชหลายปีที่มีอายุยืนยาวยกเว้น "A. graminea" ซึ่งเป็นพืชฤดูเดียวขนาดเล็กจากทะเลทรายอาตากามาของชิลี
ประเทศบังกลาเทศในเอเชียนเกมส์ 2010

ประเทศบังกลาเทศ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศบังกลาเทศ ส่งนักกีฬา 150 คน เพื่อแข่งขัน 16 กีฬา ผลการแข่งขันครั้งนี้ประเทศฟิลิปปินส์ได้รับ 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ระบบการเงิน

ระบบการเงิน เป็นกลุ่มสถาบันที่รัฐบาลจัดหาเงินในเศรษฐกิจของประเทศ ระบบการเงินสมัยใหม่มักประกอบด้วยคลัง โรงกษาปณ์ ธนาคารกลาง และธนาคารพาณิชย์ 
ระบบการเงินโภคภัณฑ์.
ระบบการเงินโภคภัณฑ์ (commodity money system) เป็นระบบการเงินที่ใช้โภคภัณฑ์ เช่น ทองคำหรือโลหะเงิน เป็นหน่วยของมูลค่าและใช้เป็นเงินกายภาพ เงินนี้จะคงมูลค่าไว้ 
เนื่องจากมีคุณสมบัติทางกายภาพ ในบางกรณีรัฐบาลอาจประทับตราเหรียญโลหะด้วยหน้า มูลค่าหรือเครื่องหมายที่ระบุน้ำหนักหรือยืนยันความบริสุทธิ์ แต่ค่ายังคงเหมือนเดิมแม้มีการหลอมเหรียญ 
เงินที่มีโภคภัณฑ์รองรับ.
เงินตราหลายสกุลประกอบด้วยธนบัตรที่ธนาคารออกให้โดยไม่มีมูลค่ายทางกายภาพติดตัว แต่สามารถแลกเปลี่ยนเป็นโลหะมีค่าเช่นทองได้ (เรียก มาตรฐานทองคำ) มาตรฐานเงินแพร่หลายหลังจากการล่มสลายของจักรวรรดิไบแซนไทน์ และใช้กันจนถึงปี 1935 เมื่อจีนและฮ่องกงเลิกใช้ 
อีกทางเลือกหนึ่งที่พยายามในศตวรรษที่ยี่สิบคือ bimetallism เรียกอีกอย่างว่า "สองมาตรฐาน" (double standard) ซึ่งทองคำและโลหะเงินเป็นเงินตราที่ชำระหนี้ได้ตามกฎหมาย 
เงินกระดาษ.
เงินกระดาษ (fiat money) เป็นเงินที่ธนาคารกลางและกฎหมายของรัฐบาลนิยามว่าเป็นเงินตราที่ชำระหนี้ได้ตามกฎหมาย แม้ว่าจะไม่มีมูลค่าในตัวเอง เดิมทีเงินกระดาษคือกระดาษหรือเหรียญโลหะฐาน แต่ในเศรษฐกิจสมัยใหม่ส่วนใหญ่ เงินกระดาษมีอยู่ในรูปข้อมูลเป็นหลัก เช่น ดุลธนาคารและบันทึกการซื้อบัตรเครดิตหรือเดบิต และส่วนที่อยู่ในรูปธนบัตรและเหรียญกษาปณ์มีสัดส่วนค่อนข้างน้อย เงินส่วนใหญ่สร้างขึ้นเมื่อธนาคารให้ลูกค้ากู้ กล่าวโดยง่ายว่า การที่ธนาคารให้กู้เงินตราแก่ลูกค่าก่อให้เกิดเงินฝากและการใช้จ่ายขาดดุลมากขึ้น
ในยามปกติ ธนาคารไม่กำหนดปริมาณเงินในระบบ และเงินธนาคารจะไม่เพิ่มจำนวนเป็นเงินกู้และเงินฝากมากขึ้น แม้ธนาคารพาณิชย์สร้างเงินผ่านการกู้ได้ แต่ก็ไม่สามารถกระทำได้โดยไร้ขีดจำกัดทีเดียว ธนาคารถูกจำกัดการให้กู้หากยังต้องการได้กำไรในระบบการธนาคารที่มีการแข่งขัน การวางระเบียบอย่างรอบคอบยังเป็นข้อจำกัดกิจกรรมของธนาคารเพื่อธำรงความยืดหยุ่นของระบบการเงิน และครัวเรือนและบริษัทซึ่งได้รับเงินเพิ่งสร้างจากการให้กู้อาจดำเนินการซึ่งมีผลต่อมูลภัณฑ์ของเงินได้ ตัวอย่างเช่น การ "ทำลาย" เงินหรือเงินตราได้โดยใช้ชำระหนี้ที่มีอยู่เดิม เป็นต้น
ธนาคารกลางควบคุมการสร้างเงินของธนาคารพาณิชย์โดยกำหนดอัตราดอกเบี้ยเงินสำรอง เป็นการจำกัดปริมาณเงินที่ธนาคารพาณิชย์เต็มใจให้กู้ (การสร้างเงิน) ฉะนั้นจึงมีผลต่อระดับกำไรของการให้กู้ในตลาดแข่งขัน
ระบบการเงินของโลกในปัจจุบันเป็นระบบเงินกระดาษโดยสภาพ เพราะบุคคลสามารถใช้ธนบัตรหรือดุลธนาคารเพื่อซื้อสินค้า
ทะเลทรายแอลจีเรีย

ทะเลทรายแอลจีเรีย  ตั้งอยู่ในบริเวณแอฟริกาเหนือตอนกลางและเป็นส่วนหนึ่งของทะเลทรายสะฮารา โดยกินพื้นที่ของประเทศแอลจีเรียไปมากกว่า 4 ส่วน 5 มันเริ่มขยายตัวที่ซาฮารันแอตลาส ซึ่งมีทรายหิน และเนินทรายอยู่ภายใน ส่วนทางตอนใต้ของทะเลทรายมีเทือกเขาทัสซีลี เอ็นอัจเจอร์ตั้งอยู่ ซึ่งเป็นที่สนใจของนักโบราณคดี และถูกยกให้เป็น "มรดกโลก" โดย ยูเนสโก ในปี ค.ศ. 1982 บริเวณนี้เป็นที่รู้จักจากภูมิภาคและความร้อนสุดขั้ว โดยตอนกลางวันของช่วงที่ร้อนที่สุดของปี มีอุณหภูมิอยู่ระหว่าง 46 °C (113 °F) ถึง 51 °C (122 °F) เมืองหลายแห่ง เช่น วาร์กลา, โตกโกร์ต, เบนี อับเบส, อาดราร์, อินซาลาห์ เป็นสถานที่ที่ร้อนที่สุดของโลกในช่วงฤดูร้อน ปริมาณน้ำฝนรายปีโดยเฉลี่ยอยู่ต่ำกว่า 100 มิลลิเมตร (3,93 นิ้ว) ในบริเวณตอนเหนือ แต่บริเวณตอนกลางและใต้ได้รับน้ำฝนต่ำกว่า 50 มิลลิเมตร (1,96 นิ้ว)
ความไม่สงบของตระกูลลฺหวี่

ความไม่สงบของตระกูลลฺหวี่  หรือ ความโกลาหลของตระกูลลฺหวี่ หมายถึง ความวุ่นวายทางการเมืองภายหลังการสวรรคตของ จักรพรรดินีลฺหวี่ จักรพรรดินีใน จักรพรรดิฮั่นเกาจู่ ของ ราชวงศ์ฮั่น ทำให้ตระกูลตระกูลลฺหวี่ของพระนาง ซึ่งเป็นเครือญาติถูกปลดจากตำแหน่งอันทรงอำนาจและถูกสังหารหมู่ ได้มีการปลดจักรพรรดิฮั่นเซ่าตี้ฮงที่เป็นหุ่นเชิด และสถาปนาจักรพรรดิฮั่นเหวินขึ้นครองบัลลังก์ 
บางครั้งคำนี้ยังหมายรวมถึงการครอบงำทั้งหมดของฉากการเมืองโดย จักรพรรดินีลฺหวี่ และตระกูลของพระนางหลังการสวรรคตของพระโอรสของพระนาง จักรพรรดิฮั่นฮุ่ย โดยขอบเขตกว้างมากระหว่างรัชสมัยของพระองค์
การสวรรคตของจักรพรรดิฮั่นฮุ่ยและการปกครองโดยสมบูรณ์ของลฺหวี่ไทเฮาโดยลำพังเหนือองค์จักรพรรดิ.
เมื่อจักรพรรดิฮั่นฮุ่ยเสด็จสวรรคตใน ฤดูใบไม้ร่วง 188 ปีก่อนคริสตกาล พระราชโอรสของพระองค์ (บันทึกเรื่องชาติกำเนิดยังเป็นข้อถกเถียง) ขึ้นสืบราชบัลลังก์เป็น จักรพรรดิฮั่นเฉียนเฉ่า. อย่างไรก็ตามไม่มีการอ้างสิทธิ์ในความจริงข้อนี้; พระราชมารดาของจักรพรรดิฮั่นฮุ่ย จักรพรรดินีลฺหวี่จื้อ ในฐานะ ฮองไทเฮาลฺหวี่ (ถึงแม้พระนางจะไม่เคยเป็นสมเด็จพระอัยยิกาเจ้าของจักรพรรดิ) เป็นหนึ่งในผู้ที่ควบคุมและมีอำนาจทางการเมืองอย่างเป็นอิสระ. 
ฤดูหนาว 188 ปีก่อนคริสตกาล ลฺหวี่ไทเฮาต้องการสถาปนาพี่น้องของพระนางเป็นองค์ชาย ถึงแม้จะมีกฎมณเทียรบาลของพระสวามีของพระนาง จักรพรรดิเกาจู่ ที่กำหนดให้สมาชิกราชสกุลหลิวเท่านั้นที่จะได้รับการสถาปนาเป็นองค์ชาย โดยกฎมณเทียรบาลฉบับนี้พระนางเป็นผู้ตราขึ้นด้วยพระองค์เอง. พระนางถูกคัดค้านโดยเสนาบดีขวา หวังหลิง แต่พระนางได้รับการสนับสนุนโดยเสนาบดีซ้าย เฉิน ผิง และผู้บัญชาการทหารสูงสุด โจว ปั๋ว. เมื่อหวังหลิงตำหนิ เฉิน ผิง และ โจว ปั๋ว ในที่ลับตาคน พวกเขาจึงอธิบายให้หวังหลิงเข้าใจว่าเป็นการปฏิบัติตามพระบัญชาของจักรพรรดินีลฺหวี่เพื่อปกป้องจักรวรรดิและราชสกุลหลิว. 
ลฺหวี่ไทเฮาจึงได้เลื่อนหวังขึ้นเป็นราชครู (太傅; "taifu") แต่หวังได้ปฏิเสธไปโดยอ้างว่าป่วย. ลฺหวี่ไทเฮาจึงปลดหวังออกจากตำแหน่งเสนาขวาและมีพระบัญชาให้เขาเดินทางกลับไปบ้านเกิดและได้เลื่อนเฉินให้เป็นเสนาขวาและชู้รักของพระนาง, เฉินอี้จี้ (審食其), ปี้หยางโหว, เป็นเสนาบดีซ้าย.
จักรพรรดินีลฺหวี่จึงดำเนินตามแผนเพื่อทำให้สมาชิกของตระกูลของพระนางเป็นเจ้าชาย (หวัง). ฤดูร้อน 187 ปีก่อนคริสตกาล, หลังจากที่พระธิดาของพระนาง, เจ้าหญิงลฺหวี่ยฺเหวียน สิ้นพระชนม์, พระนางสถาปนาพระโอรสของเจ้าหญิง, จาง หยัน (張偃), ลฺหวี่หวัง, สวามีของเจ้าหญิงลฺหวี่ยฺเหวียนและบิดาของ จาง หยัน, จาง อ้าว (張敖), ในรัชสมัยเกาจู่, มียศเป็น จ้าวหวัง, แต่ถูกถอดออกโดยเป็นส่วนหนึ่งของนโยบายต่อต้านเจ้าชายที่ไม่ใช่หลิว ดังนั้นจักรพรรดินีลฺหวี่อาจรู้สึกว่าการทำให้ จาง หยัน เป็นเจ้าชายจะถือว่ามีเหตุผลมากขึ้น เมื่อ จาง อ้าว เสียชีวิตใน 182 ปีก่อนคริสตกาล เขาได้รับพระราชทานยศเจ้าชายย้อนหลังเป็นเกียรติยศ.
สมาคมกีฬาเทควันโดแห่งประเทศไทย

สมาคมกีฬาเทควันโดแห่งประเทศไทย (TAT) เป็นสมาคมที่กำกับดูแลเกี่ยวกับกีฬาเทควันโดในประเทศไทย ก่อตั้งขึ้นในปี พ.ศ. 2521 ในชื่อ "สมาคมส่งเสริมศิลปะป้องกันตัวเทควันโด" ซึ่งสมาชิกได้มีมติเลือกคุณสรยุทธ์ ปัทมินทรวิภาส เป็นนายกสมาคมฯ คนแรก ต่อมาได้เปลี่ยนชื่อสมาคม ฯ เป็น "สมาคมเทควันโดแห่งประเทศไทย" เมื่อปี พ.ศ. 2528 และเข้าเป็นสมาชิกสหพันธ์กีฬาเทควันโดโลก สหพันธ์กีฬาเทควันโดเอเชีย สหพันธ์กีฬาเทควันโดอาเซียน และเป็นสมาคมภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์ 
สมาคมกีฬาเทควันโดแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ นักกีฬาเทควันโดทีมชาติไทยสามารถสร้างผลงานได้อย่างมากมายในระดับนานาชาติ โดยเฉพาะการแข่งขันกีฬาโอลิมปิก อาทิ เหรียญทองแดงจาก เยาวภา บุรพลชัย และเหรียญเงินจาก บุตรี เผือดผ่อง เหรียญทองแรกในกีฬาโอลิมปิกเยาวชนจาก วรวงษ์ พงษ์พานิช และล่าสุดเหรียญทองแรกของกีฬาเทควันโดในโอลิมปิกจาก
พาณิภัค วงศ์พัฒนกิจ ปัจจุบัน ผศ.พิมล ศรีวิกรม์ เป็นนายกสมาคม
หลักทรัพย์

หลักทรัพย์  คือ สินทรัพย์ทางการเงินที่ซื้อขายได้ มีความหมายทั่วไป คือเป็นรูปแบบต่าง ๆ ของเครื่องมือทางการเงิน แต่ในทางกฎหมายแล้วมีขอบเขตอำนาจตามกฎหมายที่ต่างกันไป ในบางประเทศ ใช้เป็นความหมายที่ใช้กันเป็นสำนวนพูดในชีวิตประจำวัน ที่หมายถึงเครื่องมือทางการเงิน แม้ทางกฎหมายและข้อบังคับทางสังคมอาจจะไม่ได้กว้างขนาดนั้น ในบางแห่งมีความหมายเฉพาะเจาะจงว่าเป็นหุ้นและเครื่องมือตราสารหนี้ ในบางแห่งได้รวมสิ่งที่ใกล้เคียงกับหุ้นและตราสารหนี้ไปด้วย อย่าง ใบสําคัญแสดงสิทธิในหุ้น (equity warrant)
ในสหรัฐ หลักทรัพย์ คือสินทรัพย์ทางการเงินที่ซื้อขายได้ทุกชนิด หลักทรัพย์มีหมวดหมู่กว้าง ๆ คือ
สำหรับประเทศไทย จากพระราชบัญญัติหลักทรัพย์และตลาดหลักทรัพย์ พ.ศ. 2535 ระบุไว้ดังนี้ คือ ตั๋วเงินคลัง พันธบัตร ตั๋วเงิน หุ้น หุ้นกู้ หน่วยลงทุน (อันได้แก่ ตราสารหรือหลักฐานแสดงสิทธิในทรัพย์สิน) ใบสำคัญแสดงสิทธิที่จะซื้อหุ้น ใบสำคัญแสดงสิทธิที่จะซื้อหุ้นกู้ ใบสำคัญแสดงสิทธิที่จะซื้อหน่วยลงทุน และตราสารอื่นใดที่คณะกรรมการ ก.ล.ต. กำหนด
ประเทศทาจิกิสถานในเอเชียนเกมส์ 2010

ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศทาจิกิสถาน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศฟิลิปปินส์ได้รับ 1 เหรียญทอง 0 เหรียญเงิน และ 3 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศซีเรียในเอเชียนเกมส์ 2010

ประเทศซีเรีย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศซีเรีย ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศซีเรียได้รับ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
เดวิด คอตเทอริลล์

เดวิด ไรส์ จอร์จ เบสต์ คอตเทอริลล์ (เกิดวันที่ 4 ธันวาคม ค.ศ. 1987) เป็นนักฟุตบอลชาวเวลส์ผู้เล่นในตำแหน่งปีกให้กับแบร์รีทาวน์ยูไนเต็ดในเวลช์พรีเมียร์ลีก
คอตเทอริลล์เกิดที่คาร์ดิฟฟ์ และเริ่มต้นอาชีพกับบริสตอลซิตี ก่อนที่จะเซ็นสัญญากับวีแกนแอทเลติกในพรีเมียร์ลีก หลังจากนั้นเขาก็ได้เล่นให้กับหลายสโมสรในเวลส์และอังกฤษ จนกระทั่งในเดือนธันวาคม ค.ศ. 2017 เขาถูกเบอร์มิงแฮมซิตียกเลิกสัญญา ทำให้เขาย้ายไปสโมสรเอทีเคในอินเดียนซูเปอร์ลีก ต่อมาในเดือนมกราคม ค.ศ. 2020 คอตเทอริลล์ได้มาที่แบร์รีทาวน์ยูไนเต็ด และวางแผนจะเลิกเล่นฟุตบอลอาชีพที่นี่
คอตเทอริลล์ได้ลงเล่นให้กับทีมชาติเวลส์มากกว่า 20 นัด และทำได้ 2 ประตู
เกียรติประวัติ.
ดองคัสเตอร์โรเวอส์
รางวัลส่วนตัว
แจซซ์ ริชาดส์

แอชลีย์ แดเรล แจซซ์ ริชาดส์ (เกิดวันที่ 12 เมษายน ค.ศ. 1991) เป็นนักฟุตบอลชาวเวลส์ผู้เล่นในตำแหน่งฟูลแบ็กให้กับคาร์ดิฟฟ์ซิตีและทีมชาติเวลส์
ริชาดส์สามารถเล่นได้หลายตำแหน่ง ไม่ว่าจะเป็นแบ็กซ้ายหรือกองกลาง เขาเริ่มต้นอาชีพกับสโมสรบ้านเกิดอย่างสวอนซีซิตี โดยเขาได้เล่นให้กับสโมสรทั้งสิ้น 51 นัดตลอดระยะเวลาหกฤดูกาล ช่วงที่เขาอยู่กับสวอนซี เคยถูกปล่อยยืมตัวให้กับคริสตัลพาเลซ, ฮัดเดอส์ฟีลด์ทาวน์ และฟูลัม สุดท้ายเขาย้ายไปฟูลัมแบบถาวรใน ค.ศ. 2015 ต่อมาใน ค.ศ. 2016 เขาย้ายกลับสู่คาร์ดิฟฟ์ซิตี และช่วยให้สโมสรเลื่อนชั้นกลับขึ้นสู่พรีเมียร์ลีกใน ค.ศ. 2018
ริชาดส์ลงเล่นนัดแรกให้กับทีมชาติเวลส์ใน ค.ศ. 2012 ในนัดกระชับมิตรที่พ่ายแพ้ต่อเม็กซิโก 2–0 ต่อมาเขาเป็นตัวแทนของชาติในฟุตบอลชิงแชมป์แห่งชาติยุโรป 2016 โดยในรายการนั้น เขาได้ลงเล่นเพียงนัดเดียว นั่นคือ นัดเปิดสนามที่เอาชนะสโลวาเกีย 2–1
ประเทศมองโกเลียในเอเชียนเกมส์ 2006

ประเทศมองโกเลีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศมองโกเลีย]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศมองโกเลียได้รับ 2 เหรียญทอง 5 เหรียญเงิน และ 8 เหรียญทองแดง รวมทั้งหมด 15 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศอินโดนีเซียในเอเชียนเกมส์ 2006

ประเทศอินโดนีเซีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศอินโดนีเซีย]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศอินโดนีเซียได้รับ 2 เหรียญทอง 4 เหรียญเงิน และ 14 เหรียญทองแดง รวมทั้งหมด 20 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศซีเรียในเอเชียนเกมส์ 2006

ประเทศซีเรีย เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศซีเรีย]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศซีเรียได้รับ 2 เหรียญทอง 2 เหรียญเงิน และ 2 เหรียญทองแดง รวมทั้งหมด 6 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศทาจิกิสถานในเอเชียนเกมส์ 2006

ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศทาจิกิสถาน]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศทาจิกิสถานได้รับ 2 เหรียญทอง 0 เหรียญเงิน และ 2 เหรียญทองแดง รวมทั้งหมด 4 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศจอร์แดนในเอเชียนเกมส์ 2006

ประเทศจอร์แดน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศจอร์แดน]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศจอร์แดนได้รับ 1 เหรียญทอง 3 เหรียญเงิน และ 4 เหรียญทองแดง รวมทั้งหมด 25 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศเลบานอนในเอเชียนเกมส์ 2006

ประเทศเลบานอน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศเลบานอน ส่งนักกีฬา 132 คน เพื่อแข่งขัน 23 กีฬา ผลการแข่งขันครั้งนี้ประเทศเลบานอนได้รับ 1 เหรียญทอง 0 เหรียญเงิน และ 2 เหรียญทองแดง รวมทั้งหมด 3 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศคีร์กีซสถานในเอเชียนเกมส์ 2006

ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศคีร์กีซสถาน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศคีร์กีซสถานได้รับ 0 เหรียญทอง 2 เหรียญเงิน และ 6 เหรียญทองแดง รวมทั้งหมด 8 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
มาเก๊าในเอเชียนเกมส์ 2006

ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศมาเก๊า ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศมาเก๊าได้รับ 0 เหรียญทอง 1 เหรียญเงิน และ 6 เหรียญทองแดง รวมทั้งหมด 7 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศปากีสถานในเอเชียนเกมส์ 2006

ประเทศปากีสถาน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศปากีสถาน ส่งนักกีฬา 387 คน เพื่อแข่งขัน กีฬา ผลการแข่งขันครั้งนี้ประเทศปากีสถานได้รับ 0 เหรียญทอง 1 เหรียญเงิน และ 3 เหรียญทองแดง รวมทั้งหมด 31 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศศรีลังกาในเอเชียนเกมส์ 2006

ประเทศศรีลังกา เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา [[ประเทศกาตาร์] ระหว่างวันที่ 1-15 ธันวาคม พ.ศ. 2549 [[คณะกรรมการโอลิมปิกแห่งประเทศศรีลังกา]] ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศศรีลังกาได้รับ 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศเติร์กเมนิสถานในเอเชียนเกมส์ 2006

ประเทศเติร์กเมนิสถาน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) หรือ เอเชียนเกมส์ 2006 ซึ่งจัดขึ้นที่เมืองโดฮา ประเทศกาตาร์ ระหว่างวันที่ 1-15 ธันวาคม พ.ศ. 2549 คณะกรรมการโอลิมปิกแห่งประเทศเติร์กเมนิสถาน ส่งนักกีฬา คน เพื่อแข่งขัน กีฬา ผลการแข่งขันครั้งนี้ประเทศเติร์กเมนิสถานได้รับ 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ 
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
สมาคมกีฬากรีฑาแห่งประเทศไทย

สมาคมกีฬากรีฑาแห่งประเทศไทย (AAT) หรือ สมาคมกีฬากรีฑาแห่งประเทศไทย ในพระบรมราชูปถัมภ์ เป็นสมาคมที่กำกับดูแลเกี่ยวกับกีฬากรีฑาในประเทศไทย ก่อตั้งขึ้นในปี พ.ศ. 2491 ในชื่อ "สมาคมกรีฑาสมัครเล่นแห่งประเทศไทย" และสมัครเข้าเป็นสมาชิกสหพันธ์สมาคมกรีฑานานาชาติในปีเดียวกัน โดยมี มหาเสวกโท พระยาจินดารักษ์ อธิบดีกรมพลศึกษา (พ.ศ. 2488-2490) เป็นนายกสมาคมฯ คนแรก ต่อมาได้เปลี่ยนชื่อสมาคม ฯ เป็น "สมาคมกีฬากรีฑาแห่งประเทศไทย" เมื่อวันที่ 16 มีนาคม พ.ศ. 2546 และเป็นสมาคมกีฬาภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์ 
สำนักงานใหญ่ของสมาคมตั้งอยู่ที่ อำเภอคลองหลวง จังหวัดปทุมธานี 
สมาคมกีฬากรีฑาแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ
สมาคมกีฬาทางน้ำแห่งประเทศไทย

สมาคมกีฬาทางน้ำแห่งประเทศไทย (TAA) หรือ สนท เป็นสมาคมที่กำกับดูแลเกี่ยวกับกีฬาว่ายน้ำในประเทศไทย มีสำนักงานใหญ่ตั้งอยู่ที่การกีฬาแห่งประเทศไทย ถนนรามคำแหง แขวงหัวหมาก เขตบางกะปิ กรุงเทพมหานคร
ประวัติ.
สมาคมก่อตั้งขึ้นในชื่อ สมาคมว่ายน้ำสมัครเล่นแห่งประเทศไทย เมื่อวันที่ 24 มิถุนายน พ.ศ. 2502 ได้จดทะเบียนสมาคมต่อกรมตำรวจ โดยมีพลเรือโทสวัสดิ์ ภูติอนันต์ เป็นนายกสมาคมฯ คนแรก และสมัครเข้าเป็นสมาชิกสหพันธ์ว่ายน้ำนานาชาติ (FINA) ใน พ.ศ. 2504
พ.ศ. 2548 สมาคมว่ายน้ำสมัครเล่นแห่งประเทศไทยเปลี่ยนชื่อเป็น สมาคมว่ายน้ำแห่งประเทศไทย ชื่อย่อ ส.ว.ท. ชื่อภาษาอังกฤษ THAILAND SWIMMING ASSOCIATION อักษรย่อ TASA และเป็นสมาคมกีฬาภายใต้การรับรองของการกีฬาแห่งประเทศไทย และคณะกรรมการโอลิมปิกแห่งประเทศไทย ในพระบรมราชูปถัมภ์ 
สมาคมกีฬาว่ายน้ำแห่งประเทศไทยมีหน้าที่กำกับดูแลนักกีฬา การฝึกซ้อม สนามแข่งขัน การจัดแข่งขันภายในประเทศ และการส่งนักกีฬาทีมชาติแข่งขันในระดับนานาชาติ เป็นผู้ส่งเสริมสนับสนุนการเล่น กีฬาว่ายน้ำ กีฬากระโดดน้ำ กีฬาระบำใต้น้ำ ทั้งสระที่มีขนาด 50 เมตร และสระที่มีขนาด 25 เมตร ที่นิยมจัดการแข่งขันส่วนระดับนานาชาติก็มีการจัดการแข่งขันในระดับซีเกมส์ เอเชียเกมส์ โอลิมปิก ชิงแชมป์โลก ระดับเยาวชนมีรายการซีเอจกรุ๊ป เอเชียเอจกรุ๊ป กีฬาว่ายน้ำนักกีฬาเอเซียน เป็นต้น
พ.ศ. 2558 สมาคมว่ายน้ำสมัครเล่นแห่งประเทศไทยเปลี่ยนชื่อเป็น สมาคมกีฬาว่ายน้ำแห่งประเทศไทย เพื่อให้เป็นไปตามพระราชบัญญัติของการกีฬาแห่งประเทศไทย โดยใช้ชื่อย่อว่า ส.ว.ท. ชื่อภาษาอังกฤษ THAILAND SWIMMING ASSOCIATION ชื่อย่อนั่นก็คือ TSA ซึ่งในปัจจุบันได้มีกีฬาเพิ่มขึ้นจากเดิมเป็น กีฬาว่ายน้ำ กีฬากระโดดน้ำ กีฬาโปโลน้ำ กีฬาระบำใต้น้ำ กีฬาว่ายน้ำมาราธอน และกีฬาว่ายน้ำมาสเตอร์
โดยใน พ.ศ. 2567 สมาคมกีฬาว่ายน้ำแห่งประเทศไทยได้ทำการเปลี่ยนชื่อเป็น สมาคมกีฬาทางน้ำแห่งประเทศไทย เพื่อให้มีความทันสมัยมากขึ้น และเพื่อให้สอดคล้องกับสหพันธ์ว่ายน้ำนานาชาติ (FINA) ที่ได้ทำการเปลี่ยนชื่อเป็นกีฬาทางน้ำโลก (World Aquatics) และให้เป็นไปตามพระราชบัญญัติของการกีฬาแห่งประเทศไทย โดยใช้ชื่อย่อว่า ส.น.ท. ชื่อภาษาอังกฤษ THAILAND AQUATICS ASSOCIATION ชื่อย่อนั่นก็คือ TAA และได้มีการปรับเปลี่ยนชื่อของบางประเภทกีฬาให้เข้ากับยุคสมัยมากขึ้น กีฬากระโดดน้ำเปลี่ยนเป็นกีฬาไฮไดฟ์วิ่ง กีฬาระบำใต้น้ำเปลี่ยนเป็นกีฬาว่ายน้ำลีลา กีฬาว่ายน้ำมาราธอนเปลี่ยนเป็นกีฬาว่ายน้ำโอเพ่นวอเตอร์ และกีฬาว่ายน้ำมาสเตอร์เปลี่ยนเป็นกีฬาทางน้ำมาสเตอร์
ประพันธ์ กุลพิจิตร

พลเอก ประพันธ์ กุลพิจิตร อดีตปลัดกระทรวงกลาโหม อดีตแม่ทัพภาคที่ 3 และอดีตหัวหน้าพรรคเสรีชน
ประวัติ.
พล.อ. ประพันธ์ เกิดเมื่อวันที่ 14 มกราคม พ.ศ. 2449 เป็นบุตรของ ร.ต. โพ กับนางเรือน กุลพิจิตร สมรสกับคุณหญิงประพิศ กุลพิจิตร (สกุลเดิม บุนนาค) มีบุตรธิดา 4 คน
ราชการทหาร.
พล.อ. ประพันธ์ กุลพิจิตร รับราชการทหาร เคยดำรงตำแหน่งอดีตผู้บังคับกองพันทหารม้าที่ 4 ในกรณีพิพาทกับอินโดจีนของฝรั่งเศส พ.ศ. 2483 และ สงครามมหาเอเชียบูรพา พ.ศ. 2485 แม่ทัพภาคที่ 3 ระหว่างปี พ.ศ. 2501-2506 และเป็นปลัดกระทรวงกลาโหม ในระหว่าง 1 ตุลาคม พ.ศ. 2508 – 31 มีนาคม พ.ศ. 2510
งานการเมือง.
พล.อ. ประพันธ์ กุลพิจิตร เคยได้รับแต่งตั้งเป็นสมาชิกสภาร่างรัฐธรรมนูญ พ.ศ. 2502 ต่อมาในปี พ.ศ. 2511 ได้รับแต่งตั้งเป็นสมาชิกวุฒิสภา
พล.อ. ประพันธ์ กุลพิจิตร ได้ร่วมกับสมาชิกจำนวนหนึ่งก่อตั้งพรรคเสรีชนขึ้น ในปี พ.ศ. 2517 และนำสมาชิกลงสมัคร ส.ส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ได้รับเลือกตั้งเพียง 1 ที่นั่ง คือ สมชาย อินทราวุธ จากจังหวัดแพร่
แชกาซึง

แชกาซึง (เกาหลี: ,) เป็นกลุ่มชาติพันธุ์หนึ่งในประเทศเกาหลีเหนือ กล่าวกันว่าพวกเขามีรูปลักษณ์ไม่ต่างจากชาวเกาหลีทั่วไป หากแต่สืบเชื้อสายจากชาวจูร์เชนที่อพยพจากแผ่นดินจีน ลงมาอาศัยอยู่ริมแม่น้ำตูเมน จังหวัดฮัมกย็องเหนือทางตะวันออกเฉียงเหนือสุดของคาบสมุทรเกาหลี ปรากฏการดำรงอยู่ของชาติพันธุ์นี้ตั้งแต่คริสต์ศตวรรษที่ 18 จนถึงช่วง ค.ศ. 1960 พวกเขามีประเพณีที่ผิดแผกจากชาวเกาหลีทั่วไป เช่น ด้านภาษา แม้พวกเขาจะใช้ภาษาเกาหลีสำเนียงยุกจินแต่ก็มีศัพท์เฉพาะจำนวนมาก รวมทั้งการก่อตั้งเป็นชุมชนของพระสงฆ์ที่สามารถแต่งงานมีภรรยาได้ ประดิษฐกรรมของชาวแชกาซึงคือกระดาษเหลืองที่ทำจากข้าวโอ๊ตเพื่อส่งเป็นส่วย
ในยุคอาณานิคมญี่ปุ่น ชุมชนของแชกาซึงซึ่งอยู่ชนบทอันห่างไกล จึงรอดพ้นจากการคุกคามทางวัฒนธรรม แต่ในเวลาต่อมาศาสนาพุทธถูกปราบปรามโดยรัฐบาลคอมมิวนิสต์เฉกเช่นประเทศต่าง ๆ ในเอเชีย อัตลักษณ์ทางวัฒนธรรมของนักบวชพุทธชาวแชกาซึงที่เป็นแบบอรัญวาสีและพระสามารถมีภรรยาได้ ถูกมองว่าเป็นการต่อต้านหลักสังคมนิยม อารามและหมู่บ้านของแชกาซึงจึงถูกปิดตั้งแต่นั้นเป็นต้นมา ปัจจุบันชาวแชกาซึงถูกกลืนไปกับวัฒนธรรมของชาวเกาหลีในประเทศเกาหลีเหนือจนสิ้นแล้ว
รุสทาวี

รุสทาวี (,) เป็นนครในแคว้นคเวมอคาร์ทลีทางตอนใต้ของประเทศจอร์เจีย ตั้งอยู่ห่างจากกรุงทบิลีซีไปทางทิศตะวันออกเฉียงใต้ประมาณ 25 กิโลเมตร (16 ไมล์) เมืองมีประชากร 125,103 คน (สำมะโน พ.ศ. 2557)
ซอรี

ซอรี  เป็นเมืองหลักของจังหวัดมอแซนแดรอน และเคยเป็นเมืองหลวงของประเทศอิหร่านในระยะเวลาสั้น ๆ ตั้งอยู่ทางเหนือของประเทศ ระหว่างที่ลาดชันของเทือกเขาแอลโบร์ซ และชายฝั่งทิศใต้ของทะเลแคสเปียน ซอรีเป็นเมืองใหญ่และมีประชากรมากที่สุดของจังหวัดมอแซนแดรอน
หลิวเจียว

หลิวเจียว (สิ้นพระชนม์ 178 ปีก่อนคริสตกาล) พระราชอนุชาของ จักรพรรดิฮั่นเกาจู่. ในช่วงต้นพระชนม์ชีพของพระองค์, พระองค์ศึกษาที่เมืองหลวงของ ราชวงศ์ฉิน อย่าง เสียนหยาง ในฐานะบัณฑิต, แต่พระองค์ต้องออกจากสำนักหลังจากเหตุการณ์ที่เรียกว่า เผาตำรา ฝังบัณฑิต. หลังจาก หาน ซิ่น หนึ่งในขุนพลเอกของ จักรพรรดิฮั่นเกาจู่ ซึ่งได้รับแต่งตั้งเป็น ฉู่หวัง สูญเสียตำแหน่งใน 201 ปีก่อนคริสตกาล, จักรพรรดิฮั่นเกาจู่จึงตัดสินพระทัยแบ่งดินแดนของฉู่ให้กับพระเชษฐาและพระอนุชาของพระองค์ โดยเจ้าชายหลิวเจียวได้รับความไว้วางพระทัยมากที่สุด
ฮะกีม ซิยาช

ฮะกีม ซิยาช (เกิด 19 มีนาคม ค.ศ. 1993) เป็นนักฟุตบอลสัญชาติชาติโมร็อกโกลงเล่นในตำแหน่งปีกและกองกลางตัวรุกให้กับกาลาทาซาไรโดยยืมตัวมาจากเชลซีและทีมชาติโมร็อกโก
ซิยาชเป็นที่รู้จักจากการทำประตูที่เด็ดขาด การผ่านบอล ส่งลูกระยะไกลและความสามารถในการยิงลูกฟรีคิก ในปี 2019 ซิยาชได้รับการคัดเลือกให้เป็นหนึ่งในผู้เล่นที่ดีที่สุดยี่สิบคนในยูฟ่าแชมเปียนส์ลีก ฤดูกาล 2018–19 และปลายปีเดียวกันนี้เองเดอะการ์เดียนจัดให้เขาอยู่ในอันดับที่ 29 ในรายชื่อ 100 นักฟุตบอลที่ดีที่สุดในโลก
กิดาวเพชร หนูห่วง

กิดาวเพชร หนูห่วง (1 กรกฎาคม พ.ศ. 2515 – 24 เมษายน พ.ศ. 2563) เป็นนักร้องลูกทุ่งชายที่มีชื่อเสียงคนหนึ่งจากประเทศลาว เป็นต้นฉบับเพลง "จี่หอย" ซึ่งพี สะเดิด ได้นำมาขับร้องใหม่และโด่งดัง
วงการบันเทิง.
โกสิน หนูห่วง พี่ชายของเขาได้ตั้งวงดนตรีหนุ่มโกสินขึ้นมาในปี พ.ศ. 2537 และได้ชักชวนบุญเกิด หนูห่วง และตัวเขาเองเข้าร่วมวงดนตรี นั่นคือจุดเริ่มต้นแห่งวงการบันเทิง ซึ่งหนุ่มโกสินนั้นเริ่มได้รับความนิยมในประเทศลาวช่วงปี พ.ศ. 2539 ต่อมาเขาจึงแยกออกจากวงมาทำเพลงของตัวเอง
ตำนาน "จี่หอย".
ผลงานเพลงหนึ่งของเขาที่มีชื่อเสียงโด่งดังคือเพลง "หอยจี่แกล้มเหล้า" ซึ่งได้บันทึกเสียงไว้ในชุด "น้ำตาควาย" เมื่อปี พ.ศ. 2544
ต่อมาปี พ.ศ. 2546 สลา คุณวุฒิได้เดินทางไปนครหลวงเวียงจันทน์ ประเทศลาว จนได้พบกับลูกแก้ว อุ่นบังบด ซึ่งเป็นผู้แต่งเพลงดังกล่าว จากนั้นสลาได้ซื้อลิขสิทธิ์เพลงดังกล่าว รวมถึงเพลง "น้ำตาควาย" และ "ขี้กะเดือนตากแห้ง" เข้ามาในประเทศไทย ต่อมาสลาได้นำเพลง "หอยจี่แกล้มเหล้า" ให้พี สะเดิด มาขับร้องใหม่ พร้อมเปลี่ยนชื่อเพลงเป็น "จี่หอย" ซึ่งสร้างชื่อเสียงให้กับพี สะเดิดเป็นอย่างยิ่ง
นอกจากเพลงจี่หอยแล้ว เขายังมีเพลงที่สร้างชื่อเสียงอื่นๆ เช่น "น้ำตาควาย", "สาวเซบั้งไฟ", "ฮักสาวหนองไฮ", "สาวหมากนาว บ่าวนาวาง", "ปิ้งไก่เซโน", "ฟ้าอุ้มฝนคือคนอุ้มน้อง", "ขี้โม้", "แม่ฮ้างลูกสาม", "คอยน้องคืนอุดมไซ", "เลิกยาลาแฟน" ฯลฯ
ลาลับ.
กิดาวเพชร หนูห่วง เสียชีวิตเมื่อวันที่ 24 เมษายน พ.ศ. 2563 ด้วยภาวะไตวาย รวมอายุได้ 47 ปี
รายชื่อสิ่งมีชีวิตพันธุ์ผสมในคติชน

นี่คือรายชื่อของสิ่งมีชีวิตพันธุ์ผสมจากบันทึกที่เรียงตามสายพันธุ์ตามคติชน สำหรับการผสมพันธุ์ในสัตววิทยา ดู ลูกผสม
มีส่วนของมนุษย์.
ส่วนบนเป็นมนุษย์.
ครึ่งมนุษย์-แพะ.
สิ่งมีชีวิตชนิดนี้ มีอยู่หลายประเภท เช่น สไปรต์, เทวดา, ปิศาจ และมนุษย์ครึ่งเทพ
อาเล็กซ์ เพียร์ซ

อาเล็กซันเดอร์ เจมส์ เพียร์ซ (เกิดวันที่ 9 พฤศจิกายน ค.ศ. 1988) เป็นนักฟุตบอลผู้เล่นในตำแหน่งกองหลังให้กับมิลล์วอลล์และทีมชาติสาธารณรัฐไอร์แลนด์ เขาเคยลงเล่น 2 นัดให้กับทีมชาติสกอตแลนด์รุ่นอายุไม่เกิน 21 ปี แต่ในระดับชุดใหญ่ เขาเล่นให้กับสาธารณรัฐไอร์แลนด์ โดยเขายิงประตูได้ตั้งแต่นัดแรกที่ได้ลงเล่น ในนัดที่พบกับโอมานใน ค.ศ. 2012
ทีมชาติ.
แม้ว่าจะเกิดในอังกฤษ เพียร์ซผ่านการคัดเลือกเข้าสู่ทีมชาติสกอตแลนด์โดยบิดามารดา และได้เล่นให้กับชุดเยาวชน เขาลงเล่นนัดแรกให้กับทีมชาติสกอตแลนด์รุ่นอายุไม่เกิน 21 ปีในนัดที่แพ้นอร์เวย์ 4–1 เมื่อวันที่ 20 พฤษภาคม ค.ศ. 2008
นอกจากนี้ เพียร์ซยังสามารถเลือกเล่นให้กับสาธารณรัฐไอร์แลนด์ได้ เพราะเขาเคยเล่นให้กับไอร์แลนด์ในระดับฟุตบอลโรงเรียน ดังนั้น เขาจึงเปลี่ยนไปเล่นให้กับทีมชาติสาธารณรัฐไอร์แลนด์ชุดใหญ่ โดยในเดือนตุลาคม ค.ศ. 2011 เขากล่าวว่า "ประเทศที่ผมต้องการจะเล่นให้ คือไอร์แลนด์"
เพียร์ซถูกเรียกติดทีมชาติสาธารณรัฐไอร์แลนด์ครั้งแรกเมื่อวันที่ 8 กันยายน ค.ศ. 2012 สำหรับนัดกระชับมิตรที่จะพบกับโอมานในอีกสามวันข้างหน้า เขาสามารถทำประตูได้ตั้งแต่นัดแรกที่เขาได้ลงเล่น ช่วยให้เอาชนะไปได้ 4–1 ในวันที่ 11 กันยายน ค.ศ. 2012 ต่อมาในวันที่ 3 กันยายน ค.ศ. 2014 เขาทำประตูปิดกล่องในนัดที่เอาชนะโอมานอีกครั้งด้วยผล 2–0